cyanic-selkie/wikianc huggingface dataset:
Nematoda
Taksonomija i sistematika
thumb|Eophasma jurasicum, fosilizirana nematoda Grupu je prvobitno definirao Karl Rudolphi 1808. godine pod imenom Nematoidea, izvedeno iz starogrčkog νῆμα (nêma, nêmatos, 'niz') i -eiδἠς (-eidēs, 'vrsta'). Burmeister je ponovno reklasificirao kao porodicu Nematodes 1837. godine, a K. M. Diesing kao red Nematoda 1861. godine.
Filogenija
Veza nematoda i metazoa, njihovih bliskih srodnika među protostomima, nije razjašnjena. Donedavno se smatralo da su one posebna linija, ali je 1990tih godina predloženo da se formira natkoljeno Ecdysozoa zajedno sa životinjama, kao što su zglavkari. Identitet najbližih živih srodnika nematoda se uvijek smatrao poznat i istražen. Morfološke osobine i molekularne filogenije se slažu o stavljanju nematoda kao sestrinski takson parazitskim strunašima (konjskim crvima, Nematomorpha); zajedno oni čine nematoide. Zajedno sa Scalidophora (ranije Cephalorhyncha), nematoide čine koljeno Introverta. Potpuno je nejasno da li je Introverta najbliži živi srodnik tajanstvenim Gastrotricha; ako je tačno, onda se one smatraju dijelom taksona Cycloneuralia, međutim dosta toga je diskutabilno i nije u skladu sa dostupnim morfološkim i molekularnim podacima. Cycloneuralia ili Introverta, u zavisnosti od tačnosti prvog, se često rangiraju u nivou natkoljena.
Luka (Gacko)
Luka je naseljeno mjesto u općini Gacko, Bosna i Hercegovina.
Nematoda
Sistematika
Prvobitne studije DNK sekvence su dale osnova za postojanje pet klâda: thumb|300px|Unutrašnja anatomija mužjaka nematode vrste C. elegans
Kao što se može vidjeti, Secernentea su zaista prirodna grupa najbližih srodnika. Međutim, izgleda da su "Adenophorea" parafiletski skup valjkasnih crva koji jednostavno zadržavaju dobar broj osobina predaka. Ni stara grupa Enoplia se ne smatra da je monofiletska, ali sadrži dvije odvojene grane. Stara grupa Chromadoria je također jedna od parafiletskih skupova, sa Monhysterida koje predstavljau vrlo staru i manje značajnu grupu nematoda. Među Secernentea, Diplogasteria bi se možda trebala spojiti sa Rhabditia, dok Tylenchia bi mogla biti parafiletska sa Rhabditia.
Razumijevanje sistematike i filogenije valjkastih crva, stanje iz 2002. godine je sumarizirano ovako:
NGC 1332
NGC 1332 (također poznat kao ESO 548-18, IRAS 03240-2130, MCG -4-9-11, PGC 12838 i UGCA 72) je eliptična galaksija koja je udaljena oko 70 miliona sg od Zemlje i nalazi se u sazviježđu Eridan. Najveći prečnik je 4,50 (92 hiljade sg) a najmanji 1,4 uglovnih minuta (29 hiljada sg). Prvo otkriće je napravio John Frederick William Herschel 9. decembra 1784. godine.
Nematoda
Sistematika
Kasniji radovi su predložili postojanje 12 klada. Grupa Secernentea, koja je praktično uključivala sve glavne životinjske i biljne nematodne parazite, zapravo je sadržana unutar Adenophorea. Učinjeni su napori da se unaprijedi sistematika ovog koljena, a istraživanja se vrše kontinuirano. Ova istraživanja su objedinjena putem virtualne baze podataka 959 Nematode Genomes. Potpuni spisak svih poznatih vrsta nematoda na Zemlji se može naći u Svjetskom indeksu vrsta.
NGC 1332
Najbliži NGC/IC objekti
Sljedeći spisak sadrži deset najbližih NGC/IC objekata.
Nematoda
Sistematika
Analiza mitohondrijalne DNK upućuje na zaključak da je tačno sljedeće grupiranje:
Redovi Ascaridomorpha, Rhabditomorpha i Diplogasteromorpha se smatraju srodnim. Podredovi Spirurina i Tylenchina kao i podredovi Rhabditomorpha, Panagrolaimomorpha i Tylenchomorpha su parafitski. Monofilija reda Ascaridomorph nije potpuno sigurna.
Anatomija
Nematode u vitki, duguljasti crvi, obično 5-100 µm debeli i najmanje 0,1 mm dugi, ali ne više od 2,5 mm. Najmanje nematode su mikroskopskih veličina, dok vrste koje slobodno žive mogu dostići i do 5 cm. Neke parazitske vrste mogu biti čak i veće, zabilježeni su primjerci i preko jednog metra. Tijelo im je često krase grebeni, prstenovi, čekinje i druge karakteristične strukture.
Glava nematoda se znatno razlike od ostatka tijela. Dok je ostali dio tijela bilateralno simetričan, glava je radijalno simetrična, sa osjetilnim čekinjama i, u mnogim slučajevima, čvrstim oklopom na glavi, dok su osjetila kružno poredana oko usta. Usta imaju tri ili šest usana, koje često sadržavaju seriju zuba na unutrašnjim stranama. LJepljive repne žlijezde se mogu naći na vrhovima repa. Epiderma je bilo u obliku sincicija ili u vidu jednog sloja ćelija, a pokrivena je debelom kolagenom kutikulom. Kutikule su često složene strukture i mogu imati dva ili tri odvojena sloja. Ispod epiderme nalazi se sloj uzdužnih mišićnih ćelija. Relativno kruta kutikula zajedno sa mišićima daje hidroskelet jer nematode nemaju obodne mišiće. Projekcije se pružaju iz unutrašnje površine mišićnih ćelija prema leđnom živčanom stubu. Ovo je jedinstvena struktura u životinjskom svijetu u kojoj živčane ćelije normalno pružaju svoja vlakna u mišiće umjesto obrnuto.
Probavni sistem
Usna šupljina prelazi u mišićavo usisno grlo, koje je također obloženo kutikulom. U ovom tkivu se nalaze i probavne žlijezde, koje proizvode probavne enzime za početak razgradnje hrane. Kod vrsta koje su opremljene sondama, oni čak mogu biti ubrizgani u plijen.
Nematode nemaju klasični stomak, već je ždrijelo neposredno povezano sa bezmišićnim crijevom, koje čini osnovni dio probavnog sistema. Ono proizvodi ostale enzime a također i apsorbira hranjive materije kroz svoju membranu od jednog sloja ćelija. Posljednji dio probavnog sistema je također obložen kutikulom, formirajući rektum, iz kojeg se otpadne materije izbacuju kroz anus, neposredno ispod ili ispred vrha repa. Kretanje hrane kroz probavni sistem je rezultat kretanja tijela crva. Crijeva imaju ventile ili sfinktere na oba kraja da bi pomogli kontrolu kretanja hrane kroz tijelo.
Živčani sistem
Četiri periferna živca se pružaju dužinom tijela, na dorzalnim, ventralnim i lateralnim površinama. Svaki živac se nalazi unutar stuba vezivnog tkiva, koje se nalazi ispod kutikule a između mišićnih ćelija. Ventralni živac je najveći i ima dvostruku strukturu počev od ekskrecijske pore. Dorzalni živac je odgovoran za motoričku kontrolu, dok su lateralni živci u ulozi osjetila, a ventralni živci kombiniraju obje funkcije. Na prednjoj strani životinja, živci se granaju iz gustog, kružnog živčanog prstena koje okružuje grlo, a služi i kao mozak. Manji živci se pružaju počev od ovog prstena, opslužujući osjetilne organe glave.
Tijela nematoda su pokrivena brojnim osjetilnim četkicama i kvržicama, koje zajedno daju osjećaj za dodir. Iza osjetilnih četkica za glavi nalaze se dvije malehne rupice ili amfide. One su znatno opremljene nervnim ćelijama, a možda i hemoreceptorskim organima. Neke nematode koje žive u vodi imaju nešto što podsjeća na pigmentiranu tačku u obliku oka, ali nije poznato da li su to optički senzori ili ne.
Razmnožavanje
Većina vrsta nematoda su dvospolne, sa odvojenim muškim i ženskim jedinkama. Oba spola imaju jednu ili dvije cjevaste gonade. Kod mužjaka, sperma se proizvodi na kraju gonade te se postepeno premješta po njenoj dužini dok sazrijeva. Testisi se otvaraju u relativno širok sjemenovod, zatim u mišićav i žljezdast ejakulatni vod povezan sa kloakom. Kod ženki, oba jajnika su spojeni sa jajovodom, a preko njega na maternicu. Obje maternice su povezane sa zajedničkom vaginom, obično smještenu u sredinu ventralne površine.
Razmnožavanje je obično seksualnim putem. Mužjaci su najčešće manji od ženki (nerijetko i znatno manji), a mnoge vrste imaju karakteristični zakrivljeni rep kojim pridržavaju žensku. Tokom parenja, jedna ili više hitinskih spikula se izvlači iz kloake i stavlja u genitalnu poru ženke. Ameboidna sperma se preko spikule ubrizgava u ženku crva. Smatra se da su ćelije sperme nematoda jedine eukariotske ćelije bez globularne bjelančevine g-aktina.
Nematode, općenito, imaju vrlo širok spektar načina razmnožavanja. Neke od njih, kao što su Heterorhabditis spp. prolaze kroz proces nazvan endotokia matricida: unutarmaterični porod koji uzrokuje smrt majke. Neke nematode su hermafroditi i drže svoja oplođena jaja unutar maternice dok se ona ne izlegu. Mlade nematode ponekad pojedu svoje roditelje. Ovaj proces je dosta izraženiji u okruženjima u kojima nema dovoljno hrane.
ARIEL
Atmospheric Remote-sensing Infrared Exoplanet Large-survey( ARIEL ) je svemirski teleskop i četvrta misija srednje klase u okviru programa Cosmic Vision Evropske svemirske agencije. Misija ima za cilj posmatranje najmanje 1000 poznatih egzoplaneta pomoću metode tranzita, proučavanje i karakterizaciju hemijskog sastava i termičke strukture planeta. U poređenju sa svemirskim teleskopom James Webb, ARIEL će imati više vremena za posmatranje na raspolaganju za karakterizaciju planeta, ali mnogo manji teleskop i biće lansiran skoro deceniju kasnije. Očekuje se da će ARIEL biti lansiran 2029. godine na brodu Arianespace Ariane 6 zajedno sa Comet Interceptorom.
ARIEL će posmatrati 1000 planeta kako kruže oko udaljenih zvijezda i napraviti prvo istraživanje velikih razmjera o hemiji atmosfere egzoplaneta. Cilj je odgovoriti na osnovna pitanja o tome kako se planetarni sistemi formiraju i razvijaju. Spektrometar će širiti svjetlost u spektar ("duga") i odrediti hemijske otiske plinova u atmosferi planeta. Ovo će omogućiti naučnicima da shvate kako je hemija planete povezana sa okruženjem u kojem se formira i kako na njegovo formiranje i evoluciju utiče matična zvezda. ARIEL će proučavati raznoliku populaciju egzoplaneta u raznim okruženjima, ali će se fokusirati na tople i vruće planete u orbitama blizu njihove zvijezde.
Drenovac
Hrvatska:
Srbija:
IC 2515
IC 2515 (također poznat kao IRAS 09516+3738, MCG 6-22-27, PGC 28581 i UGC 5321) je spiralna galaksija koja je udaljena oko 266 miliona sg od Zemlje i nalazi se u sazviježđu Mali lav. Najveći prečnik je 1,10 (85 hiljada sg) a najmanji 0,2 uglovnih minuta (16 hiljada sg). Prvo otkriće je napravio Stephane Javelle 11. maja 1896. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Kula (Gacko)
Kula je naseljeno mjesto u općini Gacko, Bosna i Hercegovina. Naselje Kula je poznatije pod imenom Kula Fazlagića. Kula Fazlagića je dobila svoje ime po utvrdi koju je sagradio Ahmed Fazlagić u 17. vijeku. Fazlagići su bili velikaška porodica iz Herceg Novog. Kada su Venećani zauzeli Herceg Novi, porodica je potražila utočiste u Hercegovini. Porodica se kretala u tri smjera, dio je utišao u Čapljinu, dio u Trebinje, a dio u današnju Kulu Fazlagića. Njihovi potomci i danas žive na tim prostorima.
UEFA koeficijent 2011.
'''UEFA koeficijent 2011. godine''' je koeficijent kojim se određuje broj učesnika iz nacionalnih nogometnih saveza u sezoni 2012/13. godine u takmičenjima UEFA (UEFA Evropska liga 2012/13. i UEFA Liga prvaka 2012/13.).
Vanjski linkovi
Službena web stanica UEFA
Kornet (Podgorica)
Kornet (ćir. Корнет) je naseljeno mjesto u sastavu grada Podgorice, Crna Gora.
Historija
Do teritorijalne reorganizacije u Crnoj Gori nalazio se u sastavu stare općine Podgorica.
Stanovništvo
Na popisu stanovništva 2011. godine Kornet je imao 28 stanovnika.
Popis 2011.
Napomena: Oznaka Z predstavlja zaštićen podatak.
Donja Suvaja (Gračac)
Donja Suvaja je naseljeno mjesto u sastavu općine Gračac, Zadarska županija, Republika Hrvatska.
Historija
Do teritorijalne reorganizacije u Hrvatskoj nalazila se u sastavu stare općine Donji Lapac.
NGC 4109
NGC 4109 (također poznat kao MCG 7-25-24 i PGC 38427) je spiralna galaksija koja je udaljena oko 324 miliona sg od Zemlje i nalazi se u sazviježđu Lovački psi. Najveći prečnik je 0,70 (66 hiljada sg) a najmanji 0,6 uglovnih minuta (56 hiljada sg). Prvo otkriće je napravio Bindon Blood Stoney 21. aprila 1851. godine.
Donja Suvaja (Gračac)
Stanovništvo
Na popisu stanovništva 2011. godine, Donja Suvaja je imala 53 stanovnika.
Napomena: ''Naselja Donja Suvaja i Gornja Suvaja iskazuju se od 1890. Do 1880. iskazivano je naselje Suvaja. Za to bivše naselje sadrži podatke od 1857. do 1880.''
Popis 1991.
Na popisu stanovništva 1991. godine, naseljeno mjesto Donja Suvaja je imalo 153 stanovnika, sljedećeg nacionalnog sastava:
Izgubljeni u prijevodu
Izgubljeni u prijevodu jest američko-japanska drama / komedija iz 2003. Scenarij i režiju potpisuje Sofia Coppola. Riječ je o njenom drugom filmu nakon prvijenca Smrt nedužnih. Glavne uloge tumače Bill Murray kao sredovječni glumac Bob Harris, koji se sprijateljuje s diplomiranom studenticom Charlotte (Scarlett Johansson) u jednom tokijskom hotelu.
Izgubljeni u prijevodu dobio je odlične kritike i bio je nominiran za četiri Oscara, uključujući i onaj za najbolji film, najboljeg glavnog glumca za Billa Murrayja i najbolju režiju za Coppolu; Coppola je još osvojila i Oscar za najbolji originalni scenarij. Murray i Johansson su dalje osvojili nagrade BAFTA za najboljeg glavnog glumca i najbolju glavnu glumicu respektivno. Film je doživio i komercijalni uspjeh, zaradivši ukupno 119 miliona dolara naspram budžeta od 4 miliona.
Radnja
Bob Harris sredovječna je američka filmska zvijezda, i stiže u Tokio da snimi reklamu za Suntory viski. Charlotte je mlada diplomirana studentkinja, koju je njen muž John ostavio u hotelskoj sobi. John je slavni fotograf na poslovnom putovanju u Tokiju. Charlotte nije sigurna u svoju budućnost sa Johnom, osjećajući se otuđenom od života i razočarana je brakom. Bobov vlastiti 25-godina dug brak prolazi kroz napetosti usljed krize sredovječnosti.
Svaki dan Bob i Charlotte susreću jedno drugo u hotelu, i konačno se kasno jedne noći upoznaju u hotelskom baru kada su oboje patili od nesanice. Na kraju Charlotte poziva Boba da upozna neke njene lokalne prijatelje. Njih dvoje se zbližavaju kroz zabavni noćni život u Tokiju, i srdačno su bez predrasuda primljeni od strane Charlotteinih prijatelja i doživljavaju sve čari japanskog noćnog života i kulture. U danima koji slijede, Bob i Charlotte razvijaju platonski odnos pošto provode sve više vremena zajedno. Jedne noći, pošto niko od njih nije mogao da spava, otpočinje intiman razgovor o Charlotteinim ličnim problemima i Bobovom bračnom životu.
Tokom pretposljednje noći njegovog boravka, Bob spava sa hotelskom jazz pjevačicom. Sljedećeg jutra Charlotte dolazi u njegovu sobu da ga pozove na ručak i čuje glas žene u njegovoj sobi, što je dovelo do svađe dok su ručali. Kasnije te noći, za vrijeme požarnog alarma u hotelu, Bob i Charlotte se mire i izražavaju da će nedostajadi jedno drugom i zatim po posljednji put odlaze u hotelski bar. Sutradan ujutro, Bob se sprema za povratak u SAD. On kaže Charlottei zbogom u predvorju hotela i tužno gleda za njom dok ona hoda nazad do lifta. U taksiju na putu prema aerodromu, Bob vidi Charlotte na ulici u gužvi prometne ulice i izlazi iz taksija i ide prema njoj. On grli uplakanu Charlotte i šapuće joj nešto u uho. Njih dvoje se ljube i kažu zbogom jedno drugom i Bob zatim odlazi.
Semmeringbahn
Semmeringbahn (njemački: Semmeringbahn) je željeznička pruga preko prijevoja Semmering u Austriji. Izgrađena je od 1848. do 1854. godine kao prva planinska pruga u Evropi. Još uvijek je u funkciji i dio je austrijske južne pruge Austrijskih federalnih željeznica. Počinje na stanici Gloggnitz, na nadmorskoj visini od 436 m, dostiže svoju najvišu tačku nakon 29 km preko prijevoja na 895 m nadmorske visine, a završava 12 km dalje na stanici Mürzzuschlag, 677 m nadmorske visine.
Opis
Izgrađena je na teškom planinskom terenu, i velikom visinsko razlikom, sa standardnim rasponom tračnica. Nove tehnologije su primijenjene i u dizajnu Engerth lokomotiva kako bi se prilagodile zahtjevnoj pruzi. Opšte karakteristike:
Drenovac Osredački
Drenovac Osredački je naseljeno mjesto u sastavu općine Gračac, Zadarska županija, Republika Hrvatska.
Historija
Do teritorijalne reorganizacije u Hrvatskoj nalazio se u sastavu stare općine Donji Lapac.
Stanovništvo
Na popisu stanovništva 2011. godine, Drenovac Osredački je imao 12 stanovnika.
Napomena: ''Do 1900. iskazivano pod imenom Drenovac.''
Popis 1991.
Na popisu stanovništva 1991. godine, naseljeno mjesto Drenovac Osredački je imalo 72 stanovnika, sljedećeg nacionalnog sastava:
NGC 1333
NGC 1333 je odrazna maglina i nalazi se u sazviježđu Perzej. Prvo otkriće je napravio Eduard Schönfeld 31. decembra 1855. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
IC 2516
IC 2516 (također poznat kao MCG 6-22-28 i PGC 28589) je spiralna galaksija koja je udaljena oko 232 miliona sg od Zemlje i nalazi se u sazviježđu Mali lav. Najveći prečnik je 1,00 (68 hiljada sg) a najmanji 0,8 uglovnih minuta (54 hiljade sg). Prvo otkriće je napravio Stephane Javelle 11. maja 1896. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
IC 858
IC 858 (također poznat kao MCG 3-34-7, PGC 46069 i UGC 8321) je spiralna galaksija koja je udaljena oko 316 miliona sg od Zemlje i nalazi se u sazviježđu Berenikina kosa. Najveći prečnik je 1,40 (129 hiljada sg) a najmanji 1,1 uglovnih minuta (101 hiljada sg). Prvo otkriće je napravio Stephane Javelle 19. maja 1892. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Miroslav Šaranović
Miroslav Šaranović bio je bosanskohercegovački muzičar, koji je najveći dio svog života proveo baveći se muzikom u Sarajevu. Poznat je kao bubnjar sarajevske pop rock grupe Indexi sa kojom je svirao od 1968-1974. godine. Na mjestu bubnjara u Indexima došao je umjesto Đorđa Kisića. Također, svirao je i sa drugim sarajevskimm muzičkim sastavima kao što su: Pro arte, Ambasadori, Dinamiti i Plesni orkestar RTV Sarajevo. Upravo u vrijeme njegovog dolaska, Indexi su počeli muzički eksperimentirati svirajući progresivnu rock muziku. Svirao je bubnjeve u nekim od najznačajnijih kompozicija grupe Indexi poput: Jutro će promijeniti sve, Plima, Negdje na kraju, u zatišju i druge. Ujedno, ove pjesme predstavljaju neke od najznačajnijih muzičkih dostignuća sarajevske škole pop rocka.
Ljeskov Dub
Ljeskov Dub je naseljeno mjesto u općini Gacko, Bosna i Hercegovina.
Geografija
Ljeskov Dub je naselje rasutog tipa. Sa istočne strane omeđen je planinom Ivicom (1546 m), sa južne Licem (1497 m) i sjeverne i zapadne strane Humom (1349 m). Naselje se uglavnom nalazi u kotlu na nadmorskoj visini od oko 1050 m. Ima vodu sa prirodnih vrela (Kula, Studenac, Studeni Potok).
Kuće su po ivicama i udubljenima razbijene u dva veća zaseoka: Sa kote Vijarac, vidi se Velež i Nevesinjsko polje, sa Barnih Dolova kada je sunčano vidi se Jadransko more, a sa planine Ivice vidi se Crna Gora.
NGC 2688
NGC 2688 (također poznat kao MCG 8-16-40 i PGC 25048) je spiralna galaksija koja je udaljena oko 717 miliona sg od Zemlje i nalazi se u sazviježđu Veliki medvjed. Najveći prečnik je 0,30 (63 hiljade sg) a najmanji 0,2 uglovnih minuta (42 hiljade sg). Prvo otkriće je napravio R. J. Mitchell 11. marta 1858. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 5594
NGC 5594 (također poznat kao IC 4412, MCG 4-34-24 i PGC 51391) je spiralna galaksija koja je udaljena oko 516 miliona sg od Zemlje i nalazi se u sazviježđu Volar. Najveći prečnik je 1,10 (165 hiljada sg) a najmanji 0,6 uglovnih minuta (90 hiljada sg). Prvo otkriće je napravio John Frederick William Herschel 19. maja 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Oscar za najbolji film
Oscar za najbolji film je jedna od nagrada Oscara koju godišnje dodjeljuje Akademija filmskih umjetnosti i nauka (AMPAS) producentima filmova koji rade u filmskoj industriji i jedina je kategorija u kojoj svaki član ima pravo da podnese nominaciju. Nagrada za najbolj film se smatra najvažnijim Oscarom, jer objedinjava režiju, glumu, filmsku muziku, scenarij, montažu i druge napore koji se ulažu u film. Prema tome, nagrada za najbolji film je konačna nagrada svake svečanosti dodjele Oscara. U pozorištu Dolby Theatre u Los Angelesu, gdje se održava ceremonija dodjele nagrada Akademije od 2002, prikazuje se svaki film koji je osvojio ovu nagradu, još od samog početka dodjele nagrada. Zaključno s 92. dodjelom "Oscara" bilo je ukupno 563 filmova koji su imali nominacije za ovu kategoriju i 92 pobjednika.
Izmjene u kategorijama
Na svečanosti 1. dodjele "Oscara" za 1927. i 1928. postojale su dvije kategorije koje su jednako smatrane kao najvažnije: Izvanredan film i  Jedinstvena i umjetnička produkcija. Prvi film koji je dobio nagradu za Izvanredan film je bio ratni epski film Krila, a nagradu za  Jedinstvenu i umjetničku produkciju je osvojio film Zora; obje nagrade su bile namijenjene da odaju priznanje za različite i jednako važne aspekte vrhunskog filmskog stvaralaštva. Sljedeće godine, Akademija je ukinula nagradu za Jedinstvenu i umjetničku produkciju, i retroaktivno je odlučeno da nagrada koju je osvojio film Krila ostaje najvažnija od svih ostalih nagrada. Iako je nagrada zadržala naslov Izvanredan film za narednu svečanost, tokom godina desilo se nekoliko promjena, i tek je 1962. ova kategorija dobila naziv Oscar za najbolji film.
Dobitnici
Prvobitno je producentska kuća bila ta koja je dobivala nagradu sve do 1950, nakon čega su svi zaslužni producenti bili u mogućnosti da prime nagradu. Ovo pravilo je izmijenjeno 1998, kada se primjenjuje ograničenje na samo tri producenta, zbog filma Zaljubljeni Shakespeare, za koji su svih pet producenata primili nagradu.
Od 2014. "posebna pravila za nagradu najboljeg filma godine" ograničavaju primaoce na one koji ispunjavaju dva glavna zahtjeva: Pravila dopuštaju bona fide timu ne više od dvoje ljudi koji se smatraju jednim producentom, ako dvije osobe imaju uspostavljeno producentsko partnerstvo najmanje prethodnih pet godina, i da su tokom tog vremena kao producentski tim producirali najmanje pet filmova za javno prikazivanje u kinima.
Akademija može napraviti izuzetke na ova ograničenja, što se desilo sa Anthonyjem Minghellom i Sydnyjem Pollackom koji su bili posthumno nominirani među četiri producenta za film The Reader. Od 2014, samo Izvršni odbor producenata može napraviti takve izuzetke ali samo u "rijetkim i vanrednim okolnostima."
Nagrade za najbolji film i režiju
Nagrada Akademije za najbolji film i režiju su vrlo usko povezane kroz svoju historiju. Od 86 filmova koji su nagrađeni za najbolji film, 62 su također nagrađeni i za najbolju režiju. Samo četiri filma su osvojili nagradu za najbolji film a da njihov režiser nije bio nominiran: Krila (1927/28), Grand Hotel (1931/32), Vozeći gospođicu Daisy (1989), i Argo (2012). Samo dva dobitnika nagrade za najbolju režiju čiji filmovi nisu dobili nominaciju za najbolji film bili su iz ranih godina: Lewis Milestone za Dva arapska viteza (1927/28), i Frank Lloyd za The Divine Lady (1928/29).
Povećan broj nominacija
24. juna 2009, AMPAS je objavio da će se broj nominiranih filmova za nagradu u ovoj kategoriji povećati sa 5 na 10, počevši od 82. dodjele "Oscara (2009). Ekspanzija je povratak na početne godine Akademije između 1930. i 1940, kada je 8-12 filmova bilo nominirano. "Imati 10 najboljih filmskih nominacija omogućiti će glasačima Akademije da prepoznaju i uključe neke od fantastičnih filmova koji se često pojavljuju u drugim kategorijama Oscara, ali su istisnuti iz utrke za glavnu nagradu," kazao je predsjednik AMPAS-a Sid Ganis u na konferenciji za novinare.
Kontroverze
Nagrada nije bez kontroverzi. Jedna sporna tačka je mali broj filmova koji nisu na engleskom jeziku. Do danas, samo devet filmova na stranim jezicima su bili nominirani u kategoriji a to su: Velika iluzija (francuski, 1938); Z (francuski, 1969);  Emigranti (švedski, 1972); Jauci i šaputanja (švedski, 1973); Il Postino (talijanski/španski, 1995); Život je lijep (italijanski, 1998); Pritajeni tigar, skriveni zmaj (kineski, 2000); Pisma iz Iwo Jime (japanski, 2006). i Ljubav (francuski, 2012).
Ostale kontroverze uključuju i nedostatak animiranih filmova. Disney-jev Ljepotica i zvijer je postao prvi film sa ovom nominacijom, zatim slijedi Disney-Pixar-ov Up i Toy Story 3 koji su bili nominirani nakon što je Akademija proširila broj kandidata; nijedan film naučne fantastike nije osvojio nagradu i pored niza uspješnih kandidata; samo jedan film fantazije je osvojio nagradu Gospodar prstenova:povratak kralja, 2003; samo dvije komedije Zaljubljeni Shakespeare, 1998 i Umjetnik, 2011 su osvojili nagradu u zadnjih 30 godina. Također sve do danas, nijedan dokumentarac nije bio nominiran za najbolji film.
Dvanaest filmova isključivo finansiranih izvan SAD-a su osvojili Oscara za najbolji film, od kojih je jedanaest koji su bili finansirani, djelimično ili u cjelini, od strane Ujedinjenog Kraljevstva. Ti filmovi su hronološki: Hamlet, Most na rijeci Kwai, Lawrence od Arabije, Tom Jones, Čovjek za sva vremena, Oliver!, Vatrene kočije, Gandhi,  Posljednji kineski car, Milioner s ulice i Kraljev govor. Dvanaesti film, Umjetnik, finansirala je Francuska.
Ivana Miličević
Ivana Miličević je američka glumica hrvatskog i bosanskohercegovačkog porijekla. Rođena je 26. aprila 1974. godine u Sarajevu. Poznata je po velikom broju filmskih i televizijskih uloga, među kojima su uloge u fimovima Casino Royale, Vanilla Sky, Friends, Buffy, ubica vampira i Seinfeld. Trenutno glumi u HBO-ovoj seriji Banshee.
Biografija
Ivana Miličević je rođena u Sarajevu. Kćerka je majke Tonke, domaćice i oca Damira Miličevića, radnika u klaonici i privatnog poduzetnika. Kada je Ivana navršila 5 godina, porodica je emigrirala u SAD, na područje Michigana, gdje je i odrasla. Ivana ima dva mlađa brata, Tomislava koji je gitarista u rock bandu 30 Seconds to Mars i Fillipa. Prije odlaska iz Michigana, Ivana je radila kao model dok je pohađala Athens High School, te je bila plesačica u plesnoj grupi Troy Kids on the Block, koja je nastala kao omaž tada popularnom boy bandu New Kids On The Block.
NGC 7090
NGC 7090 (također poznat kao ESO 188-12, IRAS 21329-5446 i PGC 67045) je prečkasta spiralna galaksija koja je udaljena oko 39 miliona sg od Zemlje i nalazi se u sazviježđu Indijanac. Najveći prečnik je 7,30 (82 hiljade sg) a najmanji 1,2 uglovnih minuta (14 hiljade sg). Prvo otkriće je napravio John Frederick William Herschel 4. oktobra 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Ivana Miličević
Karijera
Ivana Miličević se nakon završetka školovanja počela baviti glumom, te se pojavila u gostujućim ulogama u nekoliko televizijskih serija: Čarobnice, Seinfeld, Felicity, Nash Bridges, Dadilja, Buzzkill, Buffy, ubica vampira, Yes, Dear, Chuck i Prijatelji. Njena glumačka karijera također podrazumjeva i stalnu ulogu u HBO-ovoj seriji The Mind of the Married Man.
2006. godine je započela sa radom na CBS-ovoj seriji Love Monkey. Imala je uloge i u filmovima Samo nebo zna i Isplata. U filmu o Jamesu Bondu u nastavku Casino Royale glumi lik Valenke. Uz ulogu Roxanne iz 2001. godine u Zaljubljeni do ušiju igrala je i ulogu Stacey u hitu Zapravo ljubav 2003. godine, te se pojavila kao Erika Helios u Frankensteinu 2004., na fotografijama kao Caroline u Baš kao ona 2005., i kao Jean Raynor u The Plague iz 2006. U 2007. godini igrala je lik Lene u Ružna Betty. Zablistala je ulogom uz Paula Walkera u Running Scared kao lik Mila Yugorsky. U 2008. godini igrala je ulogu u Witness Protection te se pojavila u gostujućoj ulozi u četvrtoj sezoni serije Dr. House u epizodi "House's Head" i u drugoj sezoni serije Pushing Daisies u epizodi "The Norwegians".
Miličević je lik kompjuterske igrice Dasha Fedorovich u Command & Conquer: Red Alert 3 i u Command & Conquer Red Alert 3: Uprising.
Također je odglumila lik FBI agentice Sarah Tanner u Slipstream iz 2005. godine.
Medanići
Medanići su naseljeno mjesto u općini Gacko, Bosna i Hercegovina.
Slobodan Marunović
Slobodan Marunović (rođen 4. jula 1957. u Mojkovcu, Crna Gora) jeste glumac Crnogorskog narodnog pozorišta. Osnovnu školu i gimnaziju je završio u Danilovgradu, a srpsko-hrvatski jezik i književnost studirao u Nikšiću i Beogradu. Oženjen je Ljiljanom Marunović sa kojom ima kćerku Anđelu i sinove blizance Blagotu i Danila. Kolekcionar je knjiga, slika i skulptura. U svojoj karijeri ostvario je veliki broj uloga u pozorištu, u film u i televiziji.
Pozorišne predstave
Imao je blizu 100 nastupa u: matičnom Crnogorskom narodnom pozorištu čiji je stalni član od 1982. godine, zatim Kraljevskom pozorištu poznatom kao "Zetski dom", Gradskom teatru u budvi, Barskom ljetopisu i Nikšićkom pozorištu. Tu je igrao u slijedećim predstavama:
Gostovanja i festivali
Sa predstavama gostovao je na pozorišnim scenama širom svijeta: Pariz, Njujork, Rim, Beč, Zürich, London, Moskva, Beograd, Zagreb, Sarajevo, Ljubljana, Stokholm, Taškent, Samarkand, Toronto, Montreal, Halifaks, Čikago, Detroit, San Francisko, Los Andjeles, San Pedro, Melburn, Pert, Sidnej, Atina, Keln, Štutgart, Karlsrue, Kastroma. Monodramu Potonja ura Njegoševa po tekstu Slobodana Tomovića, čija je premijera bila 19. maja 1988. godine u Crnogorskom narodnom pozorištu, izveo je do sada preko 1500 puta u raznim gradovima i zemljama na svim kontinentima.
Učestvovao je sa raznim predstavama na mnogim domaćim i međunarodnim festivalima širom regiona i svijeta: Sterijino pozorje - Novi Sad, MESS - Sarajevo, Ex Ponto - Ljubljana, Dani Gavele - Zagreb, Zlatni vitez - Moskva, Festival monodrame i pantomime - Zemun, Svjetski festival pozorišta EST-WEST-Taškent-Uzbekistan itd.
Poezija
Objavio pet CD-ova poezije:
Režija
Režirao je više od 20 predstava sa studentskim, alternativnim i ad hoc pozorišnim grupama u Podgorici, Baru, Bijelom Polju, Cetinju i Danilovgradu.
Premijer liga Malte
Premijer liga Malte (malteški: Premier League Malti) je malteška nogometna liga, te predstavlja najviši rang u malteškom nogometu. Osnovana je 1909. godine. Sezona traje od augusta do maja. Trenutni prvak Malte je Valletta. Sa 26 osvojenih titule Sliema Wanderers je najuspješniji klub lige.
Format takmičenja
U ligi se takmiči 12 klubova. Igra se po dvokružnom sistemu, svako sa svakim (26 kola). Potom šest prvoplasiranih klubova igra ligu za prvaka, dok šest posljednjeplasiranih klubova igra ligu za opstanak. Prvak ostvaruje plasman u drugu rundu kvalifikacija za Ligu prvaka, dok drugoplasirana i trećeplasirana ekipa ostvaruju plasman u Evropsku ligu. Dva posljednjeplasirana kluba ispadaju iz lige.
Tokamak
mini|150px| 1987 marka USSR, obilježava istraživanje termonuklearne fuzije na tokamaku Tokamak je mašina za proizvodnju toroidalnog magnetskog polja za razgraničenje plazme. To je jedan od najviše istraživanih kandidata za proizvodnju kontrolirane termonuklearne fuzijske energije. U novije se vrijeme uređaji ovakvog tipa nazivaju zajedničkim imenom fuzijski reaktori.
Pojam tokamak je transliteracija ruske riječi токамак koja je sama po sebi kratica od ruske riječi: "тороидальная камера в магнитных катушках" – toroidalna komora s magnetiziranim zavojnicama (vjerovatno tochamac). Alternativna, vjerovatno starija, skraćenica postoji, značenja toroidalna komora sa aksijalnim magnetskim poljem (toroidal'naya kamera s polem aksial'nym magnitnym). Izumljen je 1950-ih od strane sovjetskih fizičara Igora Yevgenyevicha Tamma i Andreja Saharova (koji je bio inspiriran originalnom idejom Olega Lavrentyevog ).
Historija
Iako je istraživanje nuklearne fuzije započelo ubrzo nakon Drugog svjetskog rata, programi su prvobitno bili tajna. Tek su na konferenciji Ujedinjenih nacija 1955. (International Conference on Peaceful Uses of Atomic Energy u Ženevi) ti programi bili otkriveni i međunarodna naučna saradnja je mogla započeti.
Eksperimentalna istraživanja tokamaka započela je 1956. grupa sovjetskih naučnika predvođenih Lev Artsimovich-em na Kurchatov-om institutu u Moskvi. Grupa tih naučnika je konstruirala prvi tokamak, najuspješnija verzija od njih je bio verzija T-3, a najveća je bila verzija T-4. T-4 je bila testirana u 1968. u Novosibirsku.
Godine 1968., na trećem IAEA u Novosibirsku, ruski naučnici su objavili da su postigli temperature elektrona od preko 1000 eV u tokamaku. To je iznenadilo britanske i američke naučnike koji su bili daleko od postizanja takvih preformansi. Oni su ostali sumnjičavi dok tek nekoliko godina kasnije nisu bili provedeni novi testovi, potvrđujući ispravno mjerenje temperature.
Toroidalni dizajn
mini|200px|desno|Tokamak; magnetno polje i struja
Ioni i elektroni u centru fuzijske plazme su na vrlo visokim temperaturama te imaju razmjerno velike brzine. U cilju održavanja procesa fuzije, čestice iz vruće plazme moraju biti zadržane u središnjem dijelu, ili će se plazma brzo ohladiti. Fuzijski reaktori iskorištavaju činjenicu da na nabijene čestice u magnetskom polju djeluje Lorentzova sila.
Gospodar prstenova: Dvije kule
Film je baziran na knjizi JRR Tolkiena Dvije Kule iz triologije "Gospodar prstenova". Priča prati hobite Froda i Sama koji uz pomoć čudnog bića Goluma (Smeagol) idu da unište prsten moći. Zli čarobnjak Saruman sprema vojsku da napadne Rohan, kraljevstvo konjanika.
Tokamak
Toroidalni dizajn
Rano istraživani fuzijski reaktori bili su na varijanti Z-pinch i koriste električnu struju za generiranje poloidalnog magnetskog polja koje bi plazmu zadržalo uz linearnu os između dvije tačke. Istraživači su otkrili da su plazme zatvorene u toroidalnom obliku (vidi sliku, gornji crtež), u kojima magnetne silnice teku paralelno u odnosu na toroidalnu os, sklone nestabilnosti. Dizajni tokamaka i stelaratora kombiniraju poloidalna polja (vidi sliku; crtež u sredini pokazuje poloidalno polje) s toroidalnim poljima za stabiliziranje plazme, čineći potpomognutu fuziju izvedivom. Paralelni protok čestica (ali ne i okomit) na magnetsko polje, u toroidalno-poloidalnom magnetskom polju, uvija se u spiralni put duž toroidalne osi (vidi sliku; donji crtež).
Zagrijavanje plazme
U operativnom fuzijskom reaktoru, dio energije koji se generira će služiti za održavanje temperature plazme dok se novi deuterij i tricij uvode. Međutim, kod pokretanja reaktora, bilo iz početka ili nakon privremenog isključivanja, plazma će se morati zagrijati na svoju radnu temperaturu veću od 10 keV (preko 100 miliona stepeni Celzijusa). U postojećim tokamacima, eksperimentom magnetske fuzije ne proizvodi se dovoljno energije potrebne za održavanje temperature plazme.
Injektiranje neutralnog snopa
Injektiranje neutralnog snopa uključuje uvođenje atoma visoke energije (velikom brzinom) na ohmsko grijanu, magnetski zatočenu plazmu. Atomi su ionizirani dok prolaze kroz plazme te budu zarobljeni od strane magnetnog polja. Visoko energizirani ioni tada prenose dio svoje energije na čestice plazme neprestanim sudarima s njima, povećavajući tako temperaturu plazme.
Magnetska kompresija
Plin može biti zagrijan kompresijom. Na isti način, temperatura plazme se povećava ako je brzo komprimirana pojačanjem magnetnog polja. U ovom sistemu tokamaka kompresija se postiže jednostavnim pomicanjem plazme u područje jakog magnetnog polja (tj., radijalno prema unutra). Budući da kompresija plazma zbližava ione, proces ima dodatnu korist od olakšanog postizanja potrebne gustoće za fuzijske reaktore.
Radiofrekvencijsko zagrijavanje
mini|Set hiperfrekvencijskih cijevi (84 GHz i 118 GHz) za grijanje plazme električnim ciklotronskim talasima na TVC-u [[Tokamak à Configuration Variable. Ljubaznošću CRPP-EPFL, Association Suisse-Euratom.]] Visokofrekventne elektromagnetske talase generiraju oscilatori izvan torusa. Ako elektromagnetni talasi imaju ispravne frekvencije (ili valnu dužinu) i polarizaciju, njihova energija može biti prenesena na nabijene čestice u plazmi, koje se opet sudaraju s drugim česticama plazme, čime se povećava temperatura plazme.
Hlađenje tokamaka
Keramičke ploče posebno dizajnirane kako bi mogle podnijeti visoke temperature, također su postavljene s unutrašnje strane zida reaktora kako bi zaštitile magnet i reaktor.
Trenutno u upotrebi
(u hronološkom redu od početka operacije)
Sudan (regija)
Sudan (arap. bilâd as-sûdân "zemlja crnaca"), geografska regija u Zapadnoj i Istočnoj Africi koja se prostire južno od Sahela od države Mali (nekada poznat kao Francuski Sudan) pa do unutrašnjosti države Sudan. Ova regija prima više padavina od Sahela, te je pogodnija za poljoprivredu. Južno od Sudana nalaze se tropske šume.
Sudoku
mini|desno|300px|Sudoku jedan primjer
Sudoku je jedan oblik magičnog kvadrata u kome je cilj kvadrat sa mrežom 9 x 9 ispuniti brojevima od 1 do 9 i to tako da se u svakom redu, stupcu, kao i kvadratu 3 x 3, pojedini broj nalazi samo jednom. Sudoku je izmislio amerikanac Howard Garns pod imenom NumberPlace 1979. godine, ali je tek u Japanu 1986 pod imenom Sudoku postao popularan. Postoje također i druge razvijenije verzije Sudoku, sa npr. 12 x 12 polja. Sastavljač sudokua daje djelomično ispunjenu mrežu, koja rješavače navodi na jedinstveno rješenje. Na primjer, nijedna brojka ne može se pojaviti dva puta u istom redu, koloni ili na bilo kojem od ukupno devet 3 × 3 kvadratića.
Iako su francuske novine objavile varijacije zagonetke u 19. vijeku, moderni sudoku je postao popularan 1986. kada je japanska kompanija Nikoli, objavila zagonetku pod imenom Sudoku, što znači jedan broj. Službeno je postao priznat u 2005. godini kad je počeo da se pojavljuje u zapadnim medijima i publikacijama.
Historija
thumb|lijevo|200px|Isječak iz novina La France, 6. jula 1895. Uputstva za rješavanje zagonetke glase: "koristiti brojeve od 1 do 9, svaki devet puta da bi se ispunila mreža na takav način da horizontalne, vertikalne i dvije glavne dijagonalne linije imaju isti zbir." Brojne zagonetke su se pojavile u novinama krajem 19. vijeka, kada su francuski sastavljači počeli eksperimentirati sa uklanjanjem brojeva iz magičnih kvadrata. Le Siècle, pariski dnevni list, objavio je 19. novembra 1892. djelomično ispunjen 9 × 9 magični kvadrat sa 3 × 3 pod-kvadrata. To nije bio pravi Sudoku jer je sadržavao dvocifrene brojeve i bile su potrebne aritmetičke operacije a ne logika za rješavanje, ali je postojala zajednička ključna karakteristika: svaki redak, stupac i pod-kvadrat imao je isti zbir.
6. jula 1895. godine rival Le Siècle-a, La France, rafinirao je zagonetku tako da je skoro imala moderni izgled Sudokua. Pojednostavljen je 9 × 9 magični kvadrat, tako da su svaki redak, stupac i razbijene dijagonale sadržavale samo brojke od 1 do 9, ali nisu se ispunjavali pod-kvadrati. Iako se nisu ispunjavali, svaki od 3 × 3 pod-kvadrata ustvari su sačinjavali brojeve 1-9 a slomljene dijagonale dovodile su do samo jednog rješenja. Ove sedmične zagonetke redovno su izlazile u francuskim novinama kao što su L'Echo de Paris i to je trajalo oko deset godina, ali je prestalo izbijanjem Prvog svjetskog rata.
Moderni Sudoku je najvjerovatnije anonimno dizajnirao Howard Garns, 74-godišnji penzionisani arhitekt i samostalni sastavljač zagonetki iz Connersville-a, Indiana, i prvi put je objavljen 1979. godine u magazinu Dell pod nazivom razmjestite brojeve (što predstavlja najstariji poznati primjer modernog Sudokua). Garnsovo ime je uvijek prisutno na popisu saradnika kada su u pitanju Dellove zagonetke i igre riječi. Umro je 1989. godine prije nego je imao priliku vidjeti svoju kreaciju kao svjetski fenomen. Nije jasno da li je Garns bio upoznat sa bilo kojim od gore navedenih francuskih novina koje su objavljivale prve verzije Sudokua.
Zagonetka je prvi put uvedena u Japanu od strane izdavačke kuće Nikoli u svom izdanju Mjesečni Nikolist u aprilu 1984. pod nazivom Sūji wa dokushin ni kagiru (数字は独身に限る) što može biti prevedeno kao "brojka mora biti sama" ili "brojke se pojavljuju samo jednom." Kasnije, Maki Kaji predsjednik Nikolija skratio je ime u Sudoku. Sudoku  je registrirani zaštitni znak u Japanu i zagonetka se općenito naziva Number Place (ナンバープレース), ili neformalno, spajajući dvije riječi, Num(ber) Pla(ce) (ナンプレ).
Godine 1986. Nikoli je predstavio dvije inovacije: broj datosti je ograničen na ne više od 32 polja, a zagonetka je postala "simetrična" (što znači datosti su raspoređene u rotacijski simetričnim poljima). Danas se Sudoku objavljuje u glavnim japanskim časopisima, a jedan od njih je  Asahi Shimbun . Magazin  Times  u Londonu počeo je objavljivati Sudoku 2004.
Patagonija
mini|desno|250px|Patagonija, prema najčešće prihvaćenim granicama regije Patagonija je najjužniji dio Južne Amerike između Magellanova prolaza i Río Negra, i između Anda i Atlantskog okeana, koji pokriva površinu od oko 800 000 km2.
Patagoniji se često pribraja i Ognjena zemlja (Tierra del Fuego). Sastoji se od visoravni, ispresjecane paralelnim tokovima rijeka (Chubut, Río Colorado, Deseado, Chico, Río Negro, Neuquén), koja se stepeničasto spušta prema Atlantskom okeanu. Na području Anda nalaze se velika jezera (Nahuel Huapi, Viedma, Argentino), glačerskog porijekla. Suha i hladna klima povoljna je za ovčarstvo. Oko grada Comodoro Rivadavia nalaze se ležišta nafte, a tu je koncentrisano 4/5 argentinske proizvodnje nafte. Patagonija je rijetko naseljena, dok se veći gradovi nalaze na obali Atlantskog okeana: Punta Arenas, Comodoro Rivadavia, Neuquén.
Patagonija, dakle, obuhvata dio Južne Amerike koji se nalazi južno od 42° S. Čileanski dio obuhvata južni dio regije Los Lagos, te regije Aysen i Magallanes (izuzevši dio Antarktika pod Čileom). Argentinski dio Patagonije nalazi se istočno od Anda i uključuje provincije Neuquén, Río Negro, Chubut, Santa Cruz i Tierra del Fuego kao i južni vrh provincije Buenos Aires.
Kosor (Podgorica)
Kosor (ćir. Косор) je naseljeno mjesto u sastavu grada Podgorice, Crna Gora.
Historija
Do teritorijalne reorganizacije u Crnoj Gori nalazio se u sastavu stare općine Podgorica.
Stanovništvo
Na popisu stanovništva 2011. godine Kosor je imao 45 stanovnika.
Napomena: Ranije povećano za naselje Gornji Kosor koje je ukinuto.
Hannover (dinastija)
Dinastija Hannover je bila njemačka dinastija koja je vladala Braunschweigom, Hanoverom i Velikom Britanijom, te kasnije Ujedinjenim Kraljevstvom.
Dinastija Hannover je bila mlađi ogranak dinastija Welf, koja je bila mlađa grana dinastije Este. Prvim članom dinastije Hanover smatra se Georg, vojvoda Braunschweig-Lüneburgom, koji je 1636. godine naslijedio Hanover i tamo se preselio. Njegov sin, Ernest August, uzdignut je do statusa kneza-izbornika Svetog Rimskog Carstva 1692. godine. Njegova supruga, Sofija Palatinska, proglašena je nasljednicom engleskog i škotskog (kasnije britanskog) trona u slučaju da njena rodica, kraljica Ana, nadživi svu svoju djecu. Sofija, prva rodica Aninog oca i mnogo starija od Ane, umrla je samo sedmicu prije nje i zato nije naslijedila krunu. Njen sin je naslijedio nasljedna prava od nje i nakon smrti kraljice Ane postao George I, kralj Velike Britanije.
George III, kralj Ujedinjenog Kraljevstva, uzdigao je Hannover od nivoa elektorata na nivo kraljevstva 1814. godine.
Velika Britanija, odnosno Ujedinjeno Kraljevstvo, dijelila je monarha sa Hannoverom i bila u personalnoj uniji. Unija je prekinuta 1837. godine kada je na britanskom tronu kralja Vilima IV naslijedila bratična Viktorija. Viktorija kao žena nije mogla naslijediti hanoversku krunu jer je Hannover pratio salijski zakonik, koji brani ženi naslijeđivanje posjeda. Hannover je tako otišao njenom amidži koji je postao Ernest Avgust.
Nakon Viktorijine smrti 1901. godine na britanski tron je sjeo njen sin, Eduard VII. Kako djeca pripadaju očevoj dinastiji, Eduard VII je sa sobom na tron doveo dinastiju Saskokoburg i Gota.
Ekonomske slobode
Rasprava o ekonomskim slobodama ima za cilj razmatranje odnosa između pojedinca i države pri čemu državne aktivnosti ili kontrole koje ometaju samostalnost pojedinaca ograničavaju ekonomske slobode. Prema mnogim istraživanjima postoji visok stepen korelacije između ekonomskih sloboda i ekonomskog razvoja. Postoji također i prirodna veza između ekonomskih sloboda i političkih, u smislu da prve pretpostavljaju druge. Friedman je naglašavao da je ekonomska sloboda nužno sredstvo za političku slobodu, budući je politička sloboda bez ekonomske neodrživa na dugi rok. Neki od liberalnih autora smatraju da ne treba pretjerano vezati ekonomsku slobodu za prosperitet jer to može dovesti do pogrešnih zaključaka. Mišljenja su da je sloboda cilj sam po sebi, a da je prosperitet njena pozitivna eksternalija.
Ekonomske slobode se često pojavljuju kao ciljevi ekonomskog liberalizma (zalaganje za što manje državne intervencije u ekonomiji). Najpoznatiji ekonomisti 20. vijeka koji su su intenzitvno bavili pitanjem ekonomskih sloboda u svojim radovima su: Milton Friedman, Friedrich August Hayek i Ludwig von Mises.
'''Mjerenje ekonomskih sloboda '''
Ekonomske slobode u Bosni i Hercegovini
U januaru 2013. godine je objavjen najnoviji izvještaj Heritage fondacije i Wall street Jurnala o stanju ekonomskih sloboda u svijetu. Prema tom izvještaju, Bosna i Hercegovina zauzima 103. mjesto na Indexu ekonomskih sloboda. Bosna i Hercegovina je na 103. mjestu sa indexom 57,3 i svrstana je u kategoriju uglavnom neslobodnih zemalja. Zaštita prava vlasništva je slaba, a korupcija raširena. Također, vladavina prava je slaba, a lokalni sudovi su podložni političkom miješanju i nemaju sredstava za procesuiranje složenih procesa organiziranog kriminala. Visoka javna potrošnja je veliko opterećenje za privredu. Shodno rezultatima izvještaja koji se bave ekonomskim slobodama, Bosna i Hercegovin je zemlja u kojoj država u užem smislu još uvijek igra značajnu ulogu u ekonomiji u odnosu na tržište. Izvještaj u vezi ekonomskih sloboda za Bosnu i Hercegovinu objavljuje Adriatic Institut za javnu politiku iz Rijeke, dok se ovom tematikom bavi udruženje građana "Multi" iz Tuzle koje je snimilo dokumentarni film "Ekonomija" posvećen stanju ekonomskih sloboda u BiH.
NGC 4110
NGC 4110 (također poznat kao MCG 3-31-40, PGC 38441 i UGC 7102) je prečkasta spiralna galaksija koja je udaljena oko 331 miliona sg od Zemlje i nalazi se u sazviježđu Berenikina kosa. Najveći prečnik je 1,30 (125 hiljada sg) a najmanji 0,7 uglovnih minuta (67 hiljada sg). Prvo otkriće je napravio William, 3. Earl of Rosse Parsons 1. aprila 1848. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Ctenophora
Ctenophora (grč. κτείς, od κτεν- kteno = češalj + -φορος – foros = nositi) ili rebronoše  su koljeno najjednostavnijih beskičmenjaka,   pravih  metazoa koji  se  zajedno sa Cnidariama svrstavaju u  Coelenterata. Sve opisana vrste (njih 90) nastanju morske ekosistema, najčešće kao zooplankton otvorenog mora, a samo manji broj vrsta živi bentoski, pužući po dnu. Veliki broj vrsta ima sposobnost luminiscentne strukture. Nastanjuju sve okeane i mora, ali najčešći su u vodama umjerenih klimata.
Gotovo svi djeluju kao grabežljivice, uzimajući plijen u rasponu od mikroskopskih larvi i rotifera do odraslih malih  rakova; iznimka su mladi dviju vrsta koje žive kao paraziti na salpama kojima se hrane odrasle jedinke njihove vrste. Prozirno i želatinozno tijelo rebronoša potsjeća na meduze, ali su, gotovo bez iznimke,  biradijalno simetrične, a nemaju ni žarne ćelije. Ime "rebronoše" dato im je po organima za kretanje koji se u obliku trakastih rebara pružaju cijelom dužinom tijela. Na njima nalaze se nizovi trepljastih pločica, koje i potsjećaju na češalj. Pločice nastaju međusobnim spajanjem treplji. Pokreti pločica uvijek počinju na kraju koji je suprotan dijelu tijela na kojem se nalaze usta i kao talasi prenose se cijelim tijelom. Tako se životinja uvijek kreće  s ustima prema naprijed.